Visita al Museu Nacional de la Marina de París
2024-06-01 - 2024-06-30 | Musée National de la Marine (París), 17 Pl. du Trocadéro et du 11 Novembre, París, París, 75116, França
Des de l’AAMMB estem organitzant un viatje únic al meravellós Museu Nacional de la Marina de París pel mes de Juny d’enguany.
Fundat el 1748, fet que el converteix en un dels museus marins més antics del món, el Museu alberga una col·lecció excepcional que abasta diversos segles d’història marítima i naval francesa.
Sota la supervisió del Ministeri de les Forces Armades és un museu d’art, història, ciència i tecnologia, aventura humana i tradicions populars.
Després de 7 anys de renovació, el Museu va reobrir les portes al públic el novembre del 2023 amb una reimaginació total. Gràcies a un ambiciós projecte de transformació, el Musée National de la Marine, a més de ser un aparador del món marítim, ofereix al públic espais d’exposició innovadors, altament immersius i inclusius, que permeten als visitants sentir-se més a prop de l’apassionant món del mar. I és que, ja des del començament de la visita, entrarem a la proa d’un vaixell i partirem a explorar els diferents mons representats.
També podrem contemplar l’evolució dels vaixells i del material naval, passant de la fusta dels primers galions fins al Portaavions Charles de Gaule, des de les fortaleses artillades amb quatre ponts del segle XVIII als vaixells a vapor i de casc metàl·lic d’inicis del s.XX i els vaixells oceanogràfics.
El museu es troba actualment al Palau de Chaillot, on s’exposa una col·lecció que té com a nucli la col·lecció del 1748 d’Henri Louis Duhamel du Monceau, que va ser metge, enginyer naval i botànic francès.
El Museu Nacional de París no és un museu a l’ús: es tracta d’un museu increïble que posa en perspectiva l’impacte dels oceans, la història i el nostre futur a través d’una vasta recopilació d’artefactes, pintures i exhibicions històriques.
Des de l’AAMMB considerem que és una visita obligada per qualsevol amant del mar, així que estem ben segurs que serà un viatje inoblidable.
Els socis i sòcies de l’AAMMB interessats a embarcar-se en aquesta aventura, poden posar-se en contacte amb la nostra oficina per conèixer tots els detalls del viatge i la visita al museu.
________________
INFORMACIÓ:
Data: Juny 2024
Lloc: Museu Nacional de la Marina de París

Imatges: sortiraparis.com
